(Foto: Inquam Photos/ Ovidiu Iordachi)

Pentru România, anii '90 au fost un deceniu pierdut, crede analistul economic Ionuț Dumitru, fostul șef al Consiliului Fiscal.



„Din ‘90 până în 2000, România a pierdut foarte mult în termeni de activitate economică. Noi am început să simțim beneficiile economiei de piață de-abia din 2000.

În anii ‘80, România avea un PIB pe cap de locuitor cam cu 30-40% peste Polonia. Astăzi, suntem cam cu 20% sub Polonia, Ce a făcut diferența au fost anii ‘90. Noi am scăzut cu 16%, Polonia a crescut cu 30%”, explică el.

Însă ideea că „înainte era mai bine” este greșită spune analistul economic. „Salariul net e astăzi cam 3.000 de lei, aproape de 3.000 de lei. În prețurile de astăzi, salariul era în 1990 de 1.500 de lei. Avem o dublare a salariului în termeni reali, o dublare a puterii de cumpărare în 30 de ani. E complet greșit și nevalidat de cifre să spui că înainte trăiam mai bine. Pe ce bază trăiam mai bine?”, a spus analistul economic în emisiunea „În fața ta” de la Digi24.

Emisiunea „În fața ta” e difuzată de Digi24 sâmbătă și duminică, de la ora 14:00.